**คำถาม-ตอบ**

**การประชุมชี้แจงสถานศึกษาที่ผ่านการพิจารณาคัดเลือก**

**โครงการทุนนวัตกรรมสายอาชีพชั้นสูง สำหรับผู้เรียนที่มีความต้องการพิเศษ ปี 2564**

**วันจันทร์ที่ 15 มีนาคม พ.ศ. 2564 เวลา 13.00 – 15.30 น.**

**(ผ่านสื่ออิเล็กทรอนิกส์โปรแกรม ZOOM)**

1. นักศึกษาผู้ขอรับทุนที่ยื่นสมัครรับทุนจาก กสศ. มีการจำกัดอายุหรือไม่

**ตอบ** ไม่มีการจำกัดอายุในการรับสมัครนักศึกษาทุน แต่นักศึกษาที่ยื่นสมัครรับทุนจาก กสศ. จะต้องสำเร็จการศึกษาชั้นมัธยมศึกษาปีที่ 6 หรือประกาศนียบัตรวิชาชีพปีที่ 3 หรือเทียบเท่า ตามหลักสูตรกระทรวงศึกษาธิการปีการศึกษา 2560 – 2563 โดยสถานศึกษาจะต้องแนบหลักฐานใบ ป.พ. ในระบบทะเบียน

1. นักศึกษาผู้ขอรับทุนที่ยื่นสมัครรับทุนจาก กสศ. จะต้องมีบัตรสวัสดิการแห่งรัฐหรือไม่

**ตอบ** บัตรสวัสดิการแห่งรัฐในที่นี้หมายถึงบัตรสวัสดิการแห่งรัฐของพ่อหรือแม่ของนักศึกษาผู้มายื่นสมัครรับทุน โดยหากมีบัตรฯ จะได้รับการพิจารณาเป็นกรณีพิเศษ เกณฑ์รายได้ครัวเรือนที่สำคัญคือ รายได้ครัวเรือนของนักศึกษาผู้ขอทุนจะต้องเฉลี่ยไม่เกิน 100,000 บาท ต่อคนต่อปี ซึ่งหากไม่ได้รับทุนจะไม่สามารถศึกษาต่อได้

1. นักศึกษาผู้ชอรับทุนที่ได้มีการขึ้นทะเบียนในส่วนของ **มาตรา 35** แห่ง พ.ร.บ. ส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ.2556 ก่อนรับทุน สามารถที่จะยื่นสมัครรับทุนจาก กสศ. ได้หรือไม่

**ตอบ** นักศึกษาผู้ขอรับทุนต้องมีคุณสมบัติตามประกาศสนับสนุนทุนฯ ตามข้อที่ (8.2) คุณสมบัติของผู้ขอรับทุน ทั้งนี้นักศึกษาทุนที่ได้มีการขึ้นทะเบียนในส่วนของ **มาตรา 35** แห่ง พ.ร.บ. ส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ.2556 ก่อนรับทุน สามารถสมัครทุนนวัตกรรมสายอาชีพชั้นสูงได้

1. นักศึกษาทุนมีการหลุดจากออกจากระบบการรับทุนในบางกรณี สามารถนำทุนในส่วนที่เหลือมอบให้นักศึกษาคนอื่นหรือนำไปใช้ในส่วนอื่นได้หรือไม่ และมีกระบวนการหรือขั้นตอนการชดใช้ทุนอย่างไร

**ตอบ** 1) สถานศึกษาจะต้องจัดกระบวนการคัดเลือกนักศึกษาทุนที่มั่นใจได้ว่านักศึกษาทุนที่สถานศึกษาคัดเลือกจะไม่หลุดออกจากระบบการศึกษา และการประเมินศักยภาพที่สามารถศึกษาต่อได้จนจบหลักสูตร เช่น กระบวนการสัมภาษณ์นักศึกษา พ่อแม่ผู้ปกครอง การทดสอบทักษะ

2)กรณีที่มีสถานการณ์นักศึกษาทุนออกนอกระบบ นักศึกษาทุนจะต้องเข้าสู่กระบวนการพิจารณาชดใช้ทุนของ กสศ. และตามหลักการของ กสศ. สถานศึกษาต้องดำเนินการส่งคืนเงินในส่วนที่เหลือจากการจัดสรรให้ กสศ. และไม่สามารถนำเงินส่งต่อให้นักศึกษาคนอื่นหรือนำไปใช้ในส่วนอื่นได้

1. สถานศึกษามีการจัดทำหลักสูตรทวิภาคีกับสถานประกอบการ โดยมีการฝึกงานระหว่างภาคเรียนและมีการขึ้นทะเบียน มาตรา 33 ในช่วงการฝึกงานให้กับนักศึกษา สามารถดำเนินการได้หรือไม่ในส่วนที่เป็นนักศึกษาทุนฯ

**ตอบ** การฝึกงานที่จะดำเนินการให้มีการขึ้นทะเบียน มาตรา 33 ให้กับนักศึกษา ไม่ควรดำเนินการ เนื่องจากนักศึกษาทุนควรได้รับการพัฒนาและมุ่งเน้นกับการเรียนให้สำเร็จการศึกษาตามแนวทางของ กสศ.

1. กรณีนักศึกษาทุนฝึกงานในระหว่างเรียนสามารถรับเบี้ยเลี้ยงระหว่างการฝึกงานได้หรือไม่

**ตอบ** สามารถรับเงินในส่วนเบี้ยเลี้ยงระหว่างการฝึกงานได้ แต่การได้รับการจ้างงานในระหว่างเรียนไม่สามารถทำได้ เนื่องจากนักศึกษาทุนควรได้รับการพัฒนาและมุ่งเน้นกับการเรียนให้สำเร็จการศึกษาตามแนวทางของ กสศ.

1. สถานศึกษาที่ได้รับการอนุมัติทุนตามจำนวนที่จัดสรรจาก กสศ. สามารถแยกทุนสำหรับการให้นักศึกษาได้เรียนในสาขาอื่นที่ไม่ได้รับการอนุมัติทุนได้หรือไม่

**ตอบ** ไม่สามารถทำได้ เนื่องจากกระบวนการในการพิจารณาและอนุมัติทุนได้ดำเนินการเป็นที่สิ้นสุดแล้ว